62021TO0165_INF
A Törvényszék (nyolcadik tanács) 2021. november 9‑i végzése – Amort és társai kontra Bizottság
(T‑165/21. sz. ügy)
„Megsemmisítés iránti kereset – Emberi felhasználásra szánt gyógyszerek – A »COVID‑19 Vaccine AstraZeneca – COVID‑19 oltóanyag (ChAdOx1‑S [rekombináns])« emberi felhasználásra szánt gyógyszer feltételes forgalombahozatali engedélye – Az eljáráshoz fűződő érdek hiánya – A közvetlen érintettség hiánya – A személyében való érintettség hiánya – Nem rendeleti jellegű jogi aktus – Elfogadhatatlanság”
1.
Megsemmisítés iránti kereset – Az eljáráshoz fűződő érdek – Olyan felperes által indított kereset, aki nem címzettje a megtámadott jogi aktusnak – Elfogadhatóság – Feltétel – A felperesre nézve kötelező joghatásokat kiváltó aktus – Covid‑19 elleni vakcina feltételes forgalombahozatali engedélyére vonatkozó bizottsági határozat – A felperes jogi helyzetét nem módosító aktus – Az eljáráshoz fűződő érdek hiánya
(EUMSZ 263. cikk, negyedik bekezdés)
(lásd: 28–32., 37., 38. pont)
2.
Megsemmisítés iránti kereset – Természetes vagy jogi személyek – Őket közvetlenül és személyükben érintő jogi aktusok – Közvetlen érintettség – Szempontok – Covid‑19 elleni vakcina feltételes forgalombahozatali engedélyére vonatkozó bizottsági határozat – A felperes közvetlen érintettségének hiánya
(EUMSZ 263. cikk, negyedik bekezdés)
(lásd: 40–42., 47., 48., 51. pont)
3.
Megsemmisítés iránti kereset – Természetes vagy jogi személyek – Őket közvetlenül és személyükben érintő jogi aktusok – Covid‑19 elleni vakcina feltételes forgalombahozatali engedélyére vonatkozó bizottsági határozat – Az alapvető jogok megsértésére hivatkozó magánszemélyek által indított kereset – A személyében való érintettség hiánya
(EUMSZ 263. cikk, negyedik bekezdés)
(lásd: 52–56. pont)
4.
Megsemmisítés iránti kereset – Természetes vagy jogi személyek – Az EUMSZ 263. cikk negyedik bekezdése értelmében vett rendeleti jellegű jogi aktus fogalma – Valamennyi általános hatályú aktus, a jogalkotási aktusok kivételével – Covid‑19 elleni vakcina feltételes forgalombahozatali engedélyére vonatkozó bizottsági határozat – Kizártság
(EUMSZ 263. cikk, negyedik bekezdés)
(lásd: 57., 58. pont)
5.
Alapvető jogok – A hatékony bírói jogvédelemhez való jog – Az uniós jogi aktusok jogszerűségének felülvizsgálata – Módozatok – E jognak a megtámadott aktus jogi természetétől függően az uniós bíróság vagy a nemzeti bíróságok általi védelme
(EUSZ 19. cikk, (1) bekezdés; EUMSZ 263. cikk, EUMSZ 267. cikk és EUMSZ 277. cikk; az Európai Unió Alapjogi Chartája, 47. cikk)
(lásd: 63–66. pont)
Tárgy
A „COVID‑19 Vaccine AstraZeneca – COVID‑19 oltóanyag (ChAdOx1‑S [rekombináns])” emberi felhasználásra szánt gyógyszer tekintetében a 726/2004/EK európai parlamenti és tanácsi rendelet alapján kiadott feltételes forgalombahozatali engedélyről szóló, 2021. január 29‑i C(2021) 698 (final) európai bizottsági végrehajtási határozat megsemmisítése iránt az EUMSZ 263. cikk alapján benyújtott kérelem.
Rendelkező rész
1)
A Törvényszék a keresetet mint elfogadhatatlant elutasítja.
2)
A TN által, a TR és a II. mellékletben megnevezett többi személy által, a VH és a II. mellékletben megnevezett többi személy által, a Stefano Del Gaudio és a II. mellékletben megnevezett többi személy által, valamint a Dieter Achtschin és a II. mellékletben megnevezett többi személy által előterjesztett, beavatkozás iránti kérelmekről már nem szükséges határozni.
3)
A Törvényszék Heidi Amortot és az I. mellékletben megnevezett személyeket kötelezi a költségek viselésére.
4)
TN, TR és a II. mellékletben megnevezett többi személy, VH és a II. mellékletben megnevezett többi személy, Stefando Del Gaudio és a II. mellékletben megnevezett többi személy, valamint Dieter Achtschin és a II. mellékletben megnevezett többi személy maga viseli a beavatkozás iránti kérelmekkel összefügésben felmerült költségeket.